《摄邑狱空》
宋代·喻良能

番邑于今剧，民风自古雄。琴堂惭久摄，剑狱喜新空。

纆索尘埃里，桁杨片段中。使君端不扰，顾我百无功。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。